safouaneb/arywiki huggingface dataset:
عزيز داودة

عزيز داودة: (بالفرانساوية Aziz Daouda)، خلاق فرباط نهار 15 ماي 1951، مدريب العاب لقيوى وجراي مغريبي شحال هادي. مسيرتو. مسيرتو فلقراية. تزاد عزيز داودة فحي ديور الجامع الشعبي فالرباط. من بعد ما كمل قرايتو ليبتدائية والتانوية والجاميعية، ستفاد من واحد لابورس باش يمشي يتابع قرايتو فواحد لمعهد سميتو Fizica Bucuresti ف رومانيا، جاب من هاد لمعهد عام 1977 ديبلوم التعليم العالي فالسبور تخصص العاب لقيوى. وبعد ما كلس شوية فلمغريب مشا عاود لكاندا فعام 1980 باش يتابع قرايتو فجامعة مونتريال فعلوم النشاط البدني، وجاب منها ماجستير فسيولوجيا جهد. لكاريير. خدم عزيز داودة فبزاف ديال لمناصيب ولمسؤوليات لداخل وبرا ديال لمغريب، سوا فهادشي اللي متعلق بالتدريب سوا فتسيير وحتى التدريس، فمن بعد ما تكلف ببزاف ديال المهام ف وزارة شباب ورياضة كشاف د سيرفيس ومن بعد مدير ديال رياضات، تعين فعام 1994 مدير تقني ديال الجامعة لملكية لمغريبية ديال العاب القيوى، ف 1999 تختار كافضل تكنيسيان فلعالم من عند لتيحاد دولي لالعاب القيوى، وفعام 2006 تعين مدير تقني ومدير ديال التنمية عند لايتحاد لافريقي لالعاب القوى. عام 2015 تنتاخب ضمن لجنة تقنية ديال لتيحاد الدولي ديال العاب القيوى مع ولاد بلادو نوال المتوكل وخالد السكاح. زيادة على السربيس ديالو الادارية والتسييرية اللي كانت فبزاف ديال لموؤسسات لمغريبية ولافريقية، فعزيز داودة خرج عرام ديال البحوت، كيما سبق ليه خدم استاد جامعي فلمعهد الملكي لتكوين لاطر، زيد عليها ليشراف ديالو على بزاف ديال تظاهورات الرياضية اللعالمية اللي تنضمات فلمغريب بحال بطولة لعالم للعدو ريفي اللي كانت ف مراكش فعام 1998 وبطولة العالم ديال العاب القيوى للفتيان اللي حتى هي كانت فنفس المدينة عام 2005، وجائزة الحسن الثاني الكبيرة ديال الماراطون الدولي لمدة عشر سنين. لاينجازات والجوائز ولاوسمة. كتنعت ديك لوقيتة فاش كان عزيز داودة كيشرف على العاب القيوى لمغريبية بلعصر الذهبي، حيت كيرجع لفضل ف تدريب بزاف ديال لابطال لمغاربة اللي جابو ميداليات دهبية وديال النقرة ولبرونزية فبزاف ديال لمولتقيات لعالمية وعلى راسهم سعيد عويطة لحائز على لميدالية دهبية ف سباق 5000 ميترو في لالعاب لاولمبيا بلوس انجلوس عام 1984 وهشام الكروج بطل العالم ف مسافة 1500 سنة 1997 و2003 واللي فاز عاود بجوج ميداليات اولمبية ديال الدهب ف مسافة 1500 ميترو و5000 ميترو ونزهة بدوان بطلة لعالم ف 400 ميترو. وحسنة بنحسي مولات النقرة فلالعاب لاولمبيا ف اتينا عام 2004 ف مسافة 800 ميترو وبرونزية بكين سنة 2008 وصلاح حيسو مول لبرونزية ديال 10 الاف ميترو ف دورة اطلانطا 1996 وميدالية ديال الدهب ف بطولة العالم فاشبيلية 1999 ف مسافة 5000 ميترو وجواد غريب اللي ربح دهبية لماراطون ف بطولة لعالم فباريس سنة 2003 وهلسنكي 2005 وميدالية ديال النقرة ف الالعاب الاولمبيا ف بكين عاصمة الشينوا سنة 2008. هاد لكاريير طويلة، مكنات عزيز داودة من بزاف د لجوائز ولاوسيمة، اهمها الوسام الرياضي ووسام ليستحقاق الوطني من لمليك الراحل لحسن التاني ووسام من جيهة الرئيس الكنغولي دونيسا سونغيسو ووسام من لاتيحاد دولي لالعاب لقيوى. زيد عليها بزاف ديال تكريمات من شلا جمعيات وهيئات رياضية وصحفية.
عدنان الرمّال

عدنان الرمّال (بالفرونصي: Adnane Remmal) هو پروفيصّور د الفارماكولوجي مغريبي ؤ باحت علمي كبير ؤ موقاويل فالضومين د البيولوجيا فالجامعة د فاس. تزاد ف 6 فبراير 1962 ف فاس فالمغريب. الخدمة ديالو كاتركّز على مقاومة الميكروبات للونتيبيوتيك اللي هي وحدة من اهم الحاجات اللي كاتهدد الصحة العامة د البشر ف الدول النامية ؤ اللي ف طريق النمو. من الحاجات اللي نجح فيهم هو بلي بروڤطا واحد التركيبة فارماسوتية اللي كاتبوسطي لونتيبيوك ضد الباكتيريا المقاومة للونتيبيوتيك، ؤ واحد لالطيرناتيف اللي كاتخدّم ف بلاصة لونتيبيوتيك فالعلف د الدجاج. ف 2017 خدا جائزة من عند المكتب لوروپي د البروڤيات (EPO) ف صنف الجائزة الشعبية (اللي كاتقرر بالتصويت). الرايس د EPO بونْوا باتيسطيلّي صرّح باللي "التصويت د الپيبليك ل عدنان الرمّال هو اعتراف للمساهمة ديالو ف المقاومة د الخطر د المكارب المقاومة للونتيبيوتيك اللي غادي ؤ كايكبر. " الحياة ؤ القراية. عدنان الرمّال تزاد ف مدينة فاس فالمغريب ف فبراير ف 1962. ؤ قرا فالمغريب تال للعام التاني د لافاك. ف 1982، تاكسيبطا باش يكمّل قرايتو الصونطر العلمي المرموق د ؤرصاي (جامعة پاري 6 ). ف 1984، خلط على الفرقة د الپروفيصور ادوارد كورابوف Edouard Coraboeuf اللي خدا عندو الماستر ف ليليكطروفيزيولوجيا ؤ الفارماكولوجيا القلب-شريانية. موراها خلط على الفرقة د الپروفيصور فيليپ ماير Philippe Meyer ف سبيطار نيكر Necker ف پاري باش يدير الدكتورا ديالو فالفارماكولوجيا ؤ موراها رحل من فرانسا ؤ رجع فحالاتو للمغريب فين بدا كايدير البحت العلمي. ف ديك الوقيتة كان ديجا واعي بالخطورة د المقاومة د لونتيبيوتيك على لبلاد ؤ العالم. الكاريير. ف 1988، الپروفيصور الرمّال ولا پروفيصّور ؤ باحت ف الجامعة د فاس فالمغريب فين كان كايقرّي شلّا مودولات بحال البيولوجيا، الميكروبيولوجيا، ؤ البيولوجيا الموليكولية. فالبدايات د البحت ديالو ف موضوع المقاومة للونتيبيوتيك، كان كايكولابوري مع باحتين من المغريب ؤ مؤسسات عالمية. الاعمال اللولين ديالو فالبحت الاساسي على المفعول المضاد للميكروبات د الزيوت الاساسية خلاتو ياخد الدكتورا التانية فالميكروبيولوجيا ف عام 1994 (من جامعة فاس). هادي سنين طويلة ؤ الپروفيصور الرمّال سخّر البحت العلمي ديالو باش يطوّر دوايات ملموسين ؤ نافعين يداوي بيهم المراض اللي تعاداو ب ميكروبات ما كاتاكلش معاها الدوايات الموجودين، زيادة على حلول اللي كاتمنع المقاومة د الميكروبات للدوايات اللي كاتسبب فيها الشتلة د الماكلة اللي كاينة دابا فالفيرمات. ف ݣاع هاد السنين، عدنان الرمّال نشر عرّام د لوراق البحتية ؤ عاون ف التدريب د بزاف د الباحتين الشباب فالماستر ؤ الدكتورا ديالهم ؤ اللي دابا ولاو اكتيف ف بزاف د المراكز د البحت فالمغريب ؤ على برّا. الرمّان كان شريك فالتاسيس د شركة "التطوير العلمي المتقدم" Advanced Scientific Developments (ASD) ؤ اللابو الصناعي د منتوجات الفلاحة ؤ البيطرة Industrial Laboratory of Agricultural and Veterinary Products (LIPAV). شركة ASD حطات ربعة د البروڤيات باش تحمي الكونصيبط د البوسطاج د العومالا اللي ضد المعادية. شركة ASD دخّلات استتمارات باش يعاونوها تكمّل البحت ف الميكانيزم د البوسطاج ؤ باش تدير تجاريب قبل-من-كلينية ؤ كلينية د الدوايات د البوسطاج.
محمد الجم

محمد الجم (خلاق ف سلا نهار 3 غشت 1948)، هو مومتيل مغريبي بان بواحد الفرقة سميتها "القناع الصغير" وبالضبط ف مسرحية السلاحيف عام 1970، وكيتعتبر عام 1975 اهم محطة ف لكاريير ديالو، حيت اسس مع سميات معروفة بحال عزيز موهوب و مليكة العماري، فرقة لمسرح لوطني، اللي قدمات مسرحيات ناجحة بحال «وجوه الخير»، «قدام ربح»، «ساعة مبروكة»، «جار ومجرور»، «الرجل الذي». حياتو. ف عام 1970، لتاحق محمد الجم بفرقة «القناع الصغير» ديال نبيل لحلو، وشارك ف مسرحية «السلاحف»، وهي اول مشاركة ليه كفنان پروفيصيونيل، من بعد داكشي خدم مع احمد الطيب لعلج ف بزاف ديال لمسرحيات اشهرها «قاضي لحلقة»، ولايني عام 1975 كان هو اهم محطة فمسيرتو لمهنية، حيت اسس مع وحدين خرين بحال عزيز موهوب، مليكة العمري و ناس خرين فرقة المسرح الوطني، اللي قدمات عروض ناجحة بحال «وجوه لخير»، «قدام ربح»، «ساعة مبروكة»، «جار ومجرور»، و «الرجل الذي». النجاح اللي حققاتو الفرقة كيرجع بزاف للخبرة اللي جمعها هاد لفنان لكوميدي، حيت كان هو مول النصوص المسرحية لاشهر العروض اللي قدمتها لفرقة، فهو اللي الف اول مسرحية ليها بعنوان «وجوه لخير»، جات من بعدها اعمال خرة كتر من عشرين، 9 منها كتبها لفرقة لمصرح لوطني. ومن المصرح للتلفزيون، دخل لجم تعابير جديدة جعلاتو نجم كوميدي كبير، حيت قدم اول سلسلة فكاهية بعنوان "عائلة سي مربوح"، جات من بعدها سلسلة سير حتى تجي، ومن بعد جات "جوا من جم" اللي قدمها ف شهر رمضان من عام 2010 تبعتها سلسلة "لعام طويل" سنة 2011.
ڭاد المالح

ݣاد المالح فنان و كوميدي مغريبي يهودي خلاق ف الدار البيضا ف 19 ابريل 1971، كبر فواحد الفاميلة يهودية مغريبية، عندو حتى لجنسية لكانادية، كيهضر مزيان ب دارجة، و لفرانساوية و لعبرية، و عندو نيڤو طالع ف نݣليزية. و حتى لارمينية تيهضر بها. حياتو. كبر ݣاد لمالح فعائلة ميسورة ف واحد لحومة ف دار البيضا. تعرف ب لبسالة ديالو منين كان ما زال كيقرا، حيت كان تيهرب لهم من المدرسة ديال البيعتة لفرانساوية منين كان موراهيق باش يمشي مع لموشاغبين بحالو اللي كانو فلاحياء شعبية، باش يشاركهم لموغامرات ديالهوم. و تّعرف تا باللعب ديالو على الݣيطار. تنبا ليه واحد الاوستاد ديالو ب الفشل، ولايني ݣاد خيب ضنو، حيت ولى واحد من كبار الكوميديين ف فرانسا، و ف لعلام. مشا ل كانادا باش يقرا و ف عمرو ف ديك لوقيتة 17 عام. من بعد نتاقل من مونتريال ل باريس عام 1992 باش اكمل قرايتو. بدات لمسيرة ديال ݣاد المالح مع التمتيل ف عام 1995 حيث دار اول عرض فوكاهي على خشبات المسارح لفرانساوية، كانت لبدية مع "Décalage"، ولكن الشوهرة و النجومية ديالو كانت ف عرضو لكوميدي "La vie normale" (لحياة لعادية) واللي جال بيها فبزاف ديال لبلدان بحال فرانصا، كانادا و المغريب. بعد هاد لعرض كان الموعد مع عرض اخور اللي هو "L'autre c'est moi" (لاخور هو انا) واللي نجح لو بزاف ف فرانسا و كانادا و لميريكان، نجاح خلاه ف قمة عرش لفوكاهة لفرانساوية، حيت تختار ف يناير 2007 كاكتر الشخصيات لفرانساوية ف النشوطية. ݣاد المالح دار دورة فنية ف ؤروپا و امريكا الشمالية، اللي قدم فيها اخر عرض كوميدي ليه بعنوان "با فوق لخشبة". زيادة على لعروض لمسرحية نشط ݣاد لمالح ف بزاف ديال لافلام اللي لعبهوم مع فنانين فرانساويين كبار، كيما قام ب تضامون معا بلادو لمغريب، حيت دار فعام 2004 خدايم ديال المعاونة عاون بها ضحايا زلزال الحسيمة ف لمغريب اللي وقع ف 24 فبراير من العام نفسو. عام 2006 ختاروه لفرانساويين باش يكون لفنان لكوميدي لفرانساوي اللول ل داك لعام. ف عام 2022، تݣال بلي دخل للمسيحية على لمدهب ديال لكنيسة رومانية لكاتوليكية، ولايني ف 2023 نفى بلي عتانق لمسيحية. لمواقف ديالو. ݣاد لمالح عبّر على ليفتخار ديالو ب تامغرابيت ف لحفلات ديالو، و حتى ف زيارات ديالو مرة مرة للمغرب. عندو دار ف لحي اللي تولد فيه ف الدار البيضا، و بزاف ديال الناس من عائلتو عايشين ف امان ف نفس لمدينة اللي كبر فيها. ف كل لحفلات لكوميدية اللي قدمها ݣاد كيهضر على لكاريير ديالو كـ انسان مغريبي نتاقل و ف عمرو 17 عام ل كيبيك لكانادية باش يقرا لعلوم سياسية واللي ختار بعدها فرانسا باش يقرا المسرح وتما بان مزيان كـ كوميدي. نوضات عليه جورانالات ديال لبنان واحد الضجة بسباب ادعاء هاديك الجورانالات ب اللي بان ف تصويرة لابس التريي ديال جيش الدفاع الاسرائيلي الشي اللي خلاها تتهمو بالخدمة لعسكرية ف اسرائيل. نهار عيطات عليه قناة فرانساوية يهودية باش يهضر على خدايمو، قدم راسو كـ مغريبي يهودي عايش ف فرانسا، ݣاد ما تنكرش لتمغرابيت ديالو ولا تنكر لتيهوديت ديالو، ولا تنكر للبلد اللي ولى فيه نجم.
جامعة الأخوين

جامعة الاخوين هي جامعة مغربية عمومية عندها تدبير مستاقل، كان الترتيب العالمي ديالها 2904 ف عام 2010، على حساب المجلس الوطني للبحوث فالصبليون. هاد الجامعة كاينة فالاطلس المتوسط، ف مدينة افران، و معروفة بالجمال د لبني ديالها، كيف ما مجهزة مزيان مقارنة بالجامعات المغربية لاخرى. اصل السمية. كاترجع السمية ديال الجامعة للملوك المرحومين الملك السعودي فهد بن عبد العزيز والملك المغربي الحسن الثاني، حيت ساهمات السعودية فتمويل لبني ديال هاد الجامعة. وثّق لينا مؤرخ المغرب و مدير الوثائق الملكية الاستاذ محمد عبد الوهاب بن منصور «بلي الملك الحسن الثاني كان الهدف ديالو هو ياسس جامعة عالمية كاتعبر على السلم والثقافة والتعايش بين ڭاع اللغات الاجناس والديانات… » التاسيس. تاسسات الجامعة ف 25 يوليوز 1992 على يد الملك الحسن الثاني اللي بغى ياسس ملتقى ديال الحضارات و مركز علمي تايستقطب الطلبة والباحثين من العالم كامل. البنية. تجهزات الجامعة بڭاع التقنيات والتجهيزات الجديدة لي خلاتها تكون بمستوى الجامعات العالمية المعروفة. [] و تايوصل عدد الطلبة لي تايقراو فيها 1300 طالب تقريبا، من 17 دولة، و من ديانات مختلفة، و كايتوزعو على شعب مختلفة. الاختصاصات العلمية اللي كاتقرا فالاخوين كاتنوع بين العلوم الانسانية و القتيصاد و لانفورماتيك. [] كاتعتامد جامعة الاخوين على لونڭلي كلغة للتواصل و للقراية. * ليسونس ف ادارة الاعمال * برنامج التدريب فالضومين دالاعمال * ماسطر ادارة الاعمال * ماسطر العلوم ف العلوم المشروكة * درجات BSC/MSC * درجة ليسونس * ليسونس ف الفنون فدراسات التواصل * ليسونس ف الفنون فتنمية الموارد الانسانية * ليسونس ف الفنون فالدراسات الدولية * ماسطر الفنون ف الدراسات الدولية و الديپلوماسية * ماسطر الفنون ف دراسات شمال افريقيا و الشرق الاوسط * ماسطر الفنون ف الدراسات الاسلامية
مصطفى التراب

مصطفى الترّاب (بالفرونصي: Mostafa Terrab) مزيود ف 19 اكتوبر 1955 ف فاس، هو راجل اعمال (Businessman) ؤ راجل د الصناعة مغريبي. شادّ منصب المدير التنفيدي CEO ؤ رئيس مجلس الادارة د المكتب الشريف للفوسفاط OCP من 2006. الترّاب رجع زيادة على هادشي الرئيس د الجمعية الدولية د السماد. كان خدم حتى فالمنصب د مستشار للملك الراحل الحسن التاني ؤ كان عضو فالتينك-تانك (Think-tank) د G-14 اللي كانو فيه اعضاء مرموقين بحال الطيب الفاسي الفهري ؤ دريس جطّو. السيرة. القراية. تخرّج مصطفى الترّاب كا مهندس من المدرسة الوطنية د القناطر ؤ الطرقان (اللي سميتها دابا مدرسة القناطر پاري طيك) ف فرانسا عام 1979. موراها مشا زاد ماسطر فالهندسة عام 1982 من معهد ماساتشوسّيت د الطيكنولوجيا MIT ؤ موراها كمّل الدكتورا ديالو فالبحت د العمليات Operations Research ف نفس المؤسسة. خدا الدكتورا ديالو ف عام 1990. التعلام. فاش كان كايدير الدوكتورا ديالو، الترّاب كان شاد المنصب د ؤستاد باحت مساعد. كان ؤستاد ف القسم د علوم القرار ؤ هندسة السيسطيمات ؤ الهندسة المدنية ؤ البيئية ف معهد الپوليطيكنيك د رينسيلير Rensselaer Polytechnic Institute ف تروي، نيويورك، ميريكان من 1990 تال 1992. الكاريير. فاش الترّاب رجع للمغريب ف 1992، تعيّن كا "مكلف بمهمة" فالديوان الملكي د الملك الراحل الحسن التاني. موراها ف 1995، لتاحق بالمكتب التنفيدي د القمة الاقتيصادية د الشرق لاوسط ؤ شمال افريقيا كا كاتب عام. ابتداءً من 1998، تراس الوكالة الوطنية د تقنين الاتصالات. موراها لتاحق بالبنكة العالمية كمختص رايد ديال التقنيين، فين غادي يسيّر البرنامج "المعلومات على ود التنمية" "Information for Development" (InfoDev) اللي الهدف ديالو يدعم المقاولين اللي عندهم نمو ملحوض ف القتيصادات الطالعة (emerging). الترّاب تعيّن المدير العام التنفيدي CEO د المكتب الشريف د الفوسفاط OCP ف 2006. موراها زاد ولّى المدير العام التنفيدي ؤ الرئيس د المكتب د الادارة ديال ڭاع الڭروپ د المكتب الشريف د الفوسفاط OCP فاش ولات شركة محلولة للعموم ب مسؤولية محدودة Public Limited Company ف 2008. هو عاوتاني رئيس مجلس الادارة حتى د جامعة محمد السادس پوليطيكنيك ف بنڭرير. ف 2019، الترّاب ولّى الرئيس د الجمعية الدولية د السماد IFA (International Fertilizer Association)، اللي هي منضمة عالمية كاتجمع 480 عضو ف عالم الصناعة د السماد من 68 دولة. كان هو اول افريقي يتراس هاد الجمعية ؤ هو عاوتاني عضو فالمجلس التنفيدي ديالها. ف اللخر د 2019، الترّاب تعيّن ف كوميطّي فيها 35 عضو معنية بالتنمية فالمغريب، ؤ اللي كايشاركو فيهم شرايح مرموقين فالمجتمع المدني المغريبي. الكوميطّي الهدف ديالها تصاوب تقرير ؤ تصيفطو للملك محمد السادس كايدوي على التاتير د برامج لاصلاح اللي بادر بيهم الملك على بزاف د القطاعات فالبلاد بحال التعليم، المجتمع، البيئة، البنية التحتية ؤ الاقتيصاد. التقرير خاصو يعطي حتى توصيات على السلوكات المزيانين ؤ المبادرات د المستقبال. الحياة الخاصة. التراب مجوّج ؤ عندو تلاتة د الولاد.
ياسير الزناڭي

ياسير الزناݣي (بالفرونصي: Yassir Zenagui) مزيود ف 1970 ف طانجة. هو سياسي، ؤ مهندس ؤ رجل اعمال (businessman) مغربي. كان وزير السياحة ؤ الصنعة التقليدية من يناير 2010 حتال دجنبر 2011 ف الحكومة د عباس لفاسي. حيت ما كان منتامي ل حتى شي حزب، فا قرر يلتاحق ب حزب التجمع الوطني د لاحرار. ف 6 دجنبر 2011، عينو الملك محمد السادس مستشار د الديوان الملكي. القراية. ياسير الزناݣي كمل القراية الجامعية ديالو ف المدرسة العالية د لانفورماتيط اليكطرونيك ؤطوماتيك École Supérieure d’Informatique Electronique Automatique ف پاري اللي تخرّج منها كا مهندس ؤ خدا منها ديپلوم فالهندسة د لانفورماتيك فالتخصص د الدكا الصطيناعي ف 1995. من بعدها غادي يشارك ف مشروع بحتي فالابو د الشكال ؤ الدكا الصطيناعي Le LAboratoire FORmes et Intelligence Artificielle (LAFORIA) اللي هو عبارة على مركز وطني د البحت فالدكا الصطيناعي. الكاريير. ياسير الزناݣي بدا الكاريير ديالو مع صوصييطّي جينيرال Société Générale (پاري) كا مهندس د الفينونص (الموديليزاصيو الماطية د المنتوجات المديريڤيا ب فائدة). موراها ولّى تريدر د المنتوجات المديريڤيا. شد المنصب د نايب الرايس ؤ مدير مكلّف د لاكتيڤيطّي د التريدين ف بنكة الاستسمار د صوصييطّي جينيرال "Société générale investment banking" ف لندن. موراها غادي يتعيّن مدير د التحكيم ف التريدين د المنتوجات المديريڤيا الفينونص العالمية Trading Arbitrage Produits dérivés Global Finance فالدويتشا بانك Deutsche Bank ف لندن. هو عاوتاني الفونضاطّور ؤ المدير د ݣروپ صيينا "SIENNA GROUP" ف لندن - صندوق د لاستتمار فالسياحة - بغرض المعاونة فالدينامية القتيصادية بينات المغريب ؤ البلاصة الفينونصية د لوندن. ياسير الزناݣي خدا ب صيفتو وزير د السياحة "الجائزة الدولية 2010 د السطراطيجي ؤ ليبداع" على ود التصاويب ديالو ل الرؤية د 2020 د السياحة فالمغريب. الحياة السياسية. ياسير الزناݣي بدا الحياة السياسية ديالو كا لامنتامي ؤ من بعد غادي يقرر يلتاحق ب حزب التجمع الوطني د لاحرار. ف يناير 2010 غادي يعينو الملك كا وزير د السياحة ؤ الصنعة التقليدية فالحكومة د عباس الفاسي الفهري. غايبقى فالمنصب ديالو ل مدة عامين كاملين حتال دجنبر 2011. ف 6 دجنبر 2011، الملك محمد السادس غادي يعيّنو مستشار د الديوان الملكي. المنصب اللي غايبقا فيه حتال دابا ؤ غايرافق الملك ف بزاف د الجولات الديپلوماسية برا المغريب.
قلدة كيماوية

لقلدة لكيماوية (ب النڭليزية chemical structure) ديال موليكيلة هيّ لقلدة ف لفضاء ديال الدرات لي كيكوّنوها و الرابطات بيناتهوم. مول الشيمي كيحدّد لقلدة ديال شي موليكيلة ب تحديد التسطيرة ديالها، و يلا كان مومكين، تا لقلدة لاليكطرونية. لقلدة لكيماوية كاتمتّل ف لعادة ب الصيغية لقلداوية لي كاتبان ب ڭراف مرسوم ديال الدرات (على شكل نقاطي) و الروابط بيناتهوم (على شكل خطوط بساط ؤلا مضوبلين على حساب النوع ؤلا لقوة د الرابطة). لعبار ديال الزوايا ؤلا لقنيتات بينات الروابط تا هيّ تقدر تلعب دور مهم. باش تّحدّد لقلدة لاليكطرونية كيخص يتحددو لوربيطالات (نقدرو تال واحد لحد نشبهوهوم ب لمدارات) ديال لاليكطرونات لي كاينين ف لموليكيلة. اي موليكيلة كيما كانت تقدر مبدئيا تمتّل لقلدة ديالها، من ابسط وحدة بحال تاني لوكسيجين ل اعقد لموليكيلات بحال لپروتينات و لحمض النووي. لهدف اللولاني ديال لملاقية د لقلدة ديال مركب كيماوي هوّ تحديد الطوپولوجيا ؤلا لپاطيرن و الدرجة د الترابط ديال لموليكيلات و الدرات. لهدف التانوي لي كاتطمح ليه هاد لعملية هوّ تحديد لاحداتيات ف تلاتة د لابعاد ديال الدرات لي كيكوّنو داك لمركب. تاريخ. النضريات ديال لقلدة لكيماوية بداو كيتطورو من 1858، من عند باحتين ف الشيمي بحال ؤڭيست كيكولي، ارشيبالد سكوط كوپر، و اليكساندر بوتليروڤ. هاد النضريات طرحو لفكرة بلي الدرات مامحطوطينش بشكل عشوائي، مي مستّفين ف واحد لقلدة ف لفضاء تلاتي لابعاد لي يقدر بنادم يدرسها و يحددها و يمتّلها. طرقان. صيغة مسرحة مستاوية ديال: H - O - H H H H H - C - C - C - H H H H
صيغة مسرحة مستاوية

الصيغة لمسرحة لمستاوية () هيّ طريقة ديال التمتيل ف جوج ابعاد د لقلدة لكيماوية ديال موليكيلة لي كاتبين الدرات لي كيكوّنوها و الروابط بيناتهوم. امتلة. الصيغة لمسرحة لمستاوية ديال: H - O - H H H H H - C - C - C - H H H H H H H - C - C - O - H H H H H C = C H H
دريس لمريني

دريس لمريني (تولد نهار 11 فبراير 1950 ف سلا) كتاتبي و مخرج مغريبي، د التيليڤيزيون و لافلام. خدم لمريني لاغلبية د عمرو ف لقناة اللولا، و خرّج فيها بزاف د لافلام و لبرامج لمعروفة بحال نغمواتاي. لاخراج ديالو. خرّج دريس لمريني بزاف ديال لافلام و لبرامج، منّها:
سامية أقريو

سامية اقريو (تولدات نهار 28 ماي 1972) مومتيلة، سيناريست، مخرجة ومقدمة برامج مغريبية تولدت نهار 28 ماي عام 1972 ف مدينة شفشاون. شاركت ف بزاف د الافلام و المسلسلات المغريبية، و تشتهرت عند الجمهور بسباب كلامها الزربان و لكنتها الشمالية. حياتها. سامية اقريو ف مدينة شفشاون ف لمغريب، حققت نجاح كبير و مهم ف التمثيل، طورت موهبتها بشكل كبير حتى ولات مشهورة فبزاف د البلدان ف العالم. تزوجت ب الفنان المغربي هشام التايك و عندها منو جوج ولاد محمد امين و غالي. #تحويل كترجع الاصول ديالها ل امازيغ غمارة و هادشي باين من كنيتها لي كتعني "الراس" باللهجات الامازيغية. #تحويل سيرة ديالها. ف عام 2002 خاضت تجربتها اللولة كمقدمة برنامج طبخ سميتو «شهيوة» فالقناة المغربية الثانية «دوزيم» لي كان كيبث من التنين ل الجمعة فوقيتة الظهر، والمدة تاع العرض ديالو كانت 13 دقيقة، كانت فهاد البرنامج كتستاضف الطباخين وكتقدم وصفات متنوعة د لماكلة، وف نفس لعام، شاركت اقريو فواحد الحلقة من المسلسل الكوميدي «للا فاطمة» لي عرضاتو لقناة الثانية فشهر رمضان. موراها شاركت فتقديم برنامج «اسر وحلول» وهو برنامج جتماعي كيناقش مشاكيل لاسرة المغربية فحال قضية اطفال الشوارع والمعاقين ذهنيا والامهات العزبات. هاد البرنامج كان عندو بعد تثقيفي حيت ركز على عرض قضايا الاسرة لي هي نواة المجتمع ومكونها الاساسي، زيادة على كون البرنامج تعرض بداريجة. سامية شاركت فمسرحية «بنات لالة منانة» مع السعدية ازكون، و نورا الصقلي، و السعدية لديب، و نادية علمي، و هند السعديدي. قصة المسرحية مستوحاة من نص "بيت بيرناردا البا" للشاعر الصبليوني فيديريكو ڭارثيا لوركا. و شاركت فالنسخة التلفزيونية من المسرحية بنفس العنوان، مسلسل "بنات لالة منانة" ف جوج اجزاء، الجزء اللول تبث فرمضان 2012، و الجزء الثاني ف رمضان 2013، مع السعدية ازكون و نورا الصقلي، والسعدية الديب، و نادية علمي، و هند السعديدي، و مريم الزعيمي، و ياسين احجام، وهو مسلسل درامي مغربي كيحكي نظرة ربعة لبنات ف سن الزواج بالزواج برجل بوڭوص. و ف عام 2017، خاضت سامية اول تجربة ليها فالاخراج، وكان لعنوان د لفيلم ديالها "العاطي الله" كان من بطولة رشيد الوالي و مريم الزعيمي، وخرجت الجزء 2 من مسلسل سر المرجان. و ف عام 2021، تكرمت ف الدورة ال14 للمهرجان الدولي لفيلم المراة ف سلا.
طاجين الحلو

طاجين الحلو ؤلا طاجين لحم بالبرقوق هو نوع من الطواجن لمغريبية لي كاين تا ف دزاير، و كيجمع بين الحلو والمالح، و بين البرقوق و اللحوم و المروزية و لعطرية من السكيجنبير و الزعفران و لقرفة و لبزار. و هو طبق تقليدي مغريبي كيتحضر بزاف ف العيد و لاعراس و لمناسبات، و كيتعتابر من اشهر لاطباق ف لمغريب. ف لكتوبا. ذكر المفكر و الفيلسوف الجزايري مالك شبل ف كتابو "Dictionnaire amoureux de l'Algerie":" طاجين لحلو طبق اصلو مغريبي… جوج مدراسات (د لكوزينة) كيپارطاجيو هاد الطبق، لمغريبية و الدزايرية، و بجوج بيهوم كيصرعوه". لمكونات. لبرقوق: الزواق:
سلو

سلو ولّا سليلو (، اسلّو) هي حلوى مغريبية مشهورة كتحضر ف المناسبات الكبيرة بحال رمضان و لعيد و السبوع. كتكوّن اساسا من الدقيق لمحمر و اللوز و الجنجلان و السكار و الزبدة، و كتختلف طريقة تحضيرها من منطقة لاخرى، حتى السمية كتختلف شي مناطق كيقولو عليه السْفْوف و اخرى كتقول عليه التْقَاوْت، وكيتصاوب بزاف ف شهر رمضان. التاريخ. كيرجع اقدم تدوين ل وصفة سلو لكثر من 9 قرون، و بالضبط ف لقرن 12 ف عهد لمرابطين، تدكر ف كتاب «نزهة المشتاق في اختراق الافاق» للجغرافي المغربي الادريسي السبتي لي عاصر الدولة المرابطية، وكان سلو ولّا اسلو بالامازيغية، ماكلة خاصة بقبيلة لمتونة الامازيغية لي حكمات لمغريب و لاندلوس شحال هادي، و كيقول الادريسي ف الصفحة 224 عن لمتونة:"وجل طعامهم واحفله الطعام المسمى بالبربرية "اسلوا" وهو انهم ياخذون الحنطة فيقلونها قليا معتدلا ثم يدقونها حتى تعود جريشا ثم يمزجون العسل بمثله سمنا ويعجنون به تلك الحنطة على النار ويضعونه في مزاود لهم فياتي طعاما شهيا وذلك ان الانسان منهم اذا اخذ من هذا الطعام ملء كفه واكله وشرب عليه اللبن ثم مشى بقية يومه ذلك لم يشته طعاما الى الليل. "
محنشة

المحنشة هي نوع من لحلويات لمغريبية لمشهورة كتميز بشكلها لمحنش و بمذاقها. كتختلف طريقة تحضيرها من منطقة لاخرى، وكتعتبر من لحلويات لي كتميز بصعوبتها وتنوع مقاديرها. تسمية. تسمات لمحنشة بهاد سمية حيث كتلوى كي لحنش، فا سميتها جاية من كلمة "لحنش". التاريخ. فاش كنرجعو ل تاريخ لمحنشة كانلقاو عندها علاقة مع مدينة مكناس لمغربية، وبزاف تاع الباحثين رجحو بلي اصلها من هاد لمدينة بحال الباحث الراحل الشاف الهواري الحسين لي كيشوف بلي قصر المحنشة هو اصل حلوة المحنشة، و بلي نشات هنا ف لمغريب، و بضبط بين قصر لمحنشة و قصر لكشاشين ف مكناس، وهي كيما كيقول بلي تطوير ل واحد طبق كان منتاشر ف لمغريب ف لقرن 15، فاش ولا السكار لبيض كيتنج ف لمغريب و كيتصدر ل ؤروپا و تستغنى على العسل. و فاش كنرجعو لعهد مولاي سماعيل (1645 - 1727) كنلقاو بلي بنى قصر سماه بقصر "المحنشة" بسبب نمط توجيه لمياه لي كتشبه فتعرجاتها لمحنشة، وف هاد الصدد جا ف كتاب "Le Maroc: aperçu historique" ف صفحة 52:"من الاعمال المعمارية لمولاي اسماعيل، احد اكثر الامثلة اغراءً واكتمالاً التي بقيت لنا هو قصر الحريم، المسمى دار المحنشة بسبب نمط توجيه المياه التي تذكرنا بتعرجاتها بكعكة مغربية معينة. " و تدكرات حتى ف قصيدة اَلزَّرْدَة لي نظمها الزجال لمغربي محمد بن علي المسفيوي الدمناتي ف لقرن 19، وكيقول عليها:" هَاتْ اَلْبْسَاطَلْ اَلْمَحْسُونَا * وَ اَلُّوزْ فِي اَوْسَطْهَا يَنْبَا * وَكْدَاكْ بَاَلسّْمَنْ مَدْهُونَا * ومْحَنّْشَا اَنْحَبّْ اَبْرَغْبَا * اَتْكُونْ رَايْقَا مَتْقُونَا " ف لعادات. ف عام 1997 نشرات الباحثة المصرية «جاد الله منال عبد المنعم» كتابها «الاتصال الثقافي: دراسة انثروبولوجية في مصر والمغرب»، وذكرات فيه لمحنشة لمغريبية وقالت بلي راها ضرورية فالاعراس لمغريبية:"وتحرص ام العروس على ارسال طعام مميز يوم "الصبوحى" اي يوم الصباحية الذى يلي ليلة الزفاف للعروسين وهي المحنشة وكما هو واضح من المسمى تاخذ شكل الحنش. ويرجع تصور المغاربة لضرورة المحنشة ما ترمز له من ناحية الشكل للاعتقاد في قوة الارتباط بين الزوج والزوجة والتفافهما حول بعضهما. "وفاش كنرجعو ︎لكتاب "Fès avant le protectorat" لي تصدر عام 1949، كانلقاو مذكور فيه بلي من العادات الفاسية ف الاعراس، اب لعروسة كيصيفط ف النهار السادس (نهار لغسيل) ل راجل بنتو ربعة ؤلا ستة د الطبلات ديال لبسطيلا و لغريبة و كعب الغزال ولمحنشة:"اليوم السادس، المسمى نهار الغسيل (يوم الحمام)، بسبب حمام الليل، … غالباً ما يرسل والد الفتاة في ذلك اليوم الى زوج ابنته اربعة او ستة طاولات، واحدة من كعب الغزال، وواحدة من الغريبة، وواحدة او اثنتين من المنحشة، وواحدة او اثنتين من البسطيلا. " انواع لمحنشة. ف لمغريب كاينين بزاف د النواع تاع لمحنشة و داكشي راجع ل ختلاف مكونات لحشوة، لكن لي مشهورين بزاف هوما لمحنشة لحلوة، و لمحنشة لمالحة.